# Az Európai Unió C 290A/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 290A |
| | |
| Magyar nyelvű kiadás | Tájékoztatások és közlemények | 64. évfolyam2021. július 20. |

ISSN 1977-0979

Az Európai Unió

Hivatalos Lapja

C 290A

Magyar nyelvű kiadás

Tájékoztatások és közlemények

64. évfolyam2021. július 20.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Központi Bank |
| 2021/C 290 A/01 | Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként vagy póttagjaként kinevezendő külső szakértők számára | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Központi Bank

2021/C 290 A/01

Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként vagy póttagjaként kinevezendő külső szakértők számára

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Központi Bank

| 2021.7.20. | HU | Az Európai Unió Hivatalos Lapja | CA 290/1 |
| --- | --- | --- | --- |

2021.7.20.

HU

Az Európai Unió Hivatalos Lapja

CA 290/1

---

Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként vagy póttagjaként kinevezendő külső szakértők számára

(2021/C 290 A/01)

1.   Bevezetés

Az 1024/2013/EU tanácsi rendelet (1) az Európai Unió működéséről szóló szerződés 127. cikkének (6) bekezdése alapján létrehozza az egységes felügyeleti mechanizmust. Az egységes felügyeleti mechanizmust az Európai Központi Bank (EKB), és azon tagállamok illetékes nemzeti hatóságai alkotják, amelyek pénzneme az euro, az azon tagállamok, amelyek pénzneme nem az euro, illetékes hatóságaival történő szoros együttműködés kialakításának lehetősége mellett. Az egységes felügyeleti mechanizmus általános működéséért az EKB felelős.

Az 1024/2013/EU rendelet 24. cikkének (1) bekezdése értelmében az EKB Felülvizsgálati Testületet hozott létre az 1024/2013/EU rendelettel rá ruházott jogkörben az EKB által hozott határozatok felülvizsgálati kérelem benyújtását követő belső adminisztratív felülvizsgálata céljából. Az EKB be kívánja tölteni a Felülvizsgálati Testület egy tagjának és két póttagjának megüresedett és megüresedő helyét, ezért intézkedik e pályázati felhívás közzététele iránt a Felülvizsgálati Testület egy tagjának és két póttagjának az EKB/2014/16 európai központi banki határozat (2) 4. cikkével összhangban történő kinevezése érdekében.

2.   Az EKB és Felülvizsgálati Testülete

A Felülvizsgálati Testület az egységes felügyeleti mechanizmus szerves része. Az 1024/2013/EU rendelet 24. cikkének (1) bekezdésében említett esetekben bármely természetes vagy jogi személy kérheti az EKB e rendelet alapján hozott olyan határozatának felülvizsgálatát, amelynek ő a címzettje, vagy amely őt közvetlenül és egyénileg érinti, az EKB Kormányzótanácsának az említett rendelet 24. cikkének (7) bekezdése alapján hozott határozatai kivételével.

3.   A Felülvizsgálati Testület összetétele

Az 1024/2013/EU rendelet 24. cikkének (2) bekezdése értelmében a Felülvizsgálati Testület öt tagból és két póttagból áll, akik nagyra becsült személyek. A Felülvizsgálati Testület megfelelő erőforrással és szakértelemmel rendelkezik az EKB 1024/2013/EU rendelet szerinti hatáskörei gyakorlásának értékeléséhez. A Felülvizsgálati Testület tagjait és két póttagját az EKB nevezi ki ötéves, egy alkalommal megújítható időtartamra, és ők függetlenül, a közérdeknek megfelelően járnak el.

A két póttag ideiglenesen helyettesíti a Felülvizsgálati Testület tagjait azok ideiglenes akadályoztatottsága esetén, vagy amennyiben egy adott felülvizsgálati kérelemmel összefüggésben megalapozottan feltételezhető az összeférhetetlenséggel kapcsolatos súlyos aggályok fennállása, például, ha a Felülvizsgálati Testület egy tagjának valamely magán- vagy személyes érdeke befolyásolhatja, vagy azt a látszatot kelti, hogy befolyásolja feladatainak pártatlan és objektív ellátását. Egy póttag állandó jelleggel helyettesíti a Felülvizsgálati Testület tagját annak tartós munkaképtelensége, halála, lemondása vagy felmentése esetében.

A Felülvizsgálati Testület tagjait és póttagjait a Felügyeleti Testülettel folytatott konzultációt követően az Igazgatóság jelöli és az EKB Kormányzótanácsa nevezi ki. A Kormányzótanács meghatározta továbbá a Felülvizsgálati Testület tagjai és póttagjai kinevezésének feltételeit.

4.   A Felülvizsgálati Testület tagjainak és póttagjainak képesítése és gyakorlata

Az 1024/2013/EU rendelet 24. cikkének (2) bekezdésével összhangban a Felülvizsgálati Testület tagjait és póttagjait olyan nagyra becsült személyek közül választják ki, akik banki területen vagy más pénzügyi szolgáltatások területén kellően magas szinten szerzett igazolt szaktudással és szakmai gyakorlattal – többek között felügyeleti ismeretekkel – rendelkeznek. A Felülvizsgálati Testület tagjai és póttagjai nem tartozhatnak az EKB, az illetékes hatóságok vagy egyéb nemzeti vagy uniós intézmények, szervek, hivatalok és ügynökségek olyan jelenlegi alkalmazottai közé, akik részt vesznek az 1024/2013/EU rendelettel az EKB-ra ruházott feladatok végrehajtásában. Rövid határidőn belül rendelkezésre kell állniuk az EKB határozataival szembeni felülvizsgálati kérelmek elbírálása érdekében.

A Felülvizsgálati Testület tagjának és póttagjainak kinevezésére oly módon fog sor kerülni, amely a tagállamok viszonylatában a lehető legnagyobb mértékben biztosítja a megfelelő földrajzi és a nemek közötti egyensúlyt. Az EKB befogadó intézmény, amely törekszik az általa szolgált népesség sokszínűségének megjelenítésére. A jelentkezéseket az életkorra, fogyatékosságra, etnikai háttérre, nemre, nemi identitásra, faji háttérre, vallási meggyőződésre, szexuális irányultságra vagy egyéb jellemzőre tekintet nélkül várják.

A jelentkezéseket az EKB által végzett összehasonlító értékelésnek fogják alávetni. Ennek során különösen az alábbi szempontok kerülnek figyelembevételre:

| a) | Kiválasztási kritériumok |
| --- | --- |

a)

Kiválasztási kritériumok

A pályázóknak a következő készségekkel és kompetenciákkal kell rendelkezniük:

| — | az uniós jogszabályok magas szintű ismerete és megértése a banki területen és más pénzügyi szolgáltatások területén, ideértve az EKB és különösen az egységes felügyeleti mechanizmus feladatait és működését, |
| --- | --- |

—

az uniós jogszabályok magas szintű ismerete és megértése a banki területen és más pénzügyi szolgáltatások területén, ideértve az EKB és különösen az egységes felügyeleti mechanizmus feladatait és működését,

| — | a banki ágazat, különösen a bankunió működésének magas szintű ismerete és megértése, |
| --- | --- |

—

a banki ágazat, különösen a bankunió működésének magas szintű ismerete és megértése,

| — | felügyeleti keretrendszerek kialakításában és felügyeleti döntéshozatalban, eljárásokban és gyakorlatokban szerzett tapasztalat. |
| --- | --- |

—

felügyeleti keretrendszerek kialakításában és felügyeleti döntéshozatalban, eljárásokban és gyakorlatokban szerzett tapasztalat.

| b) | Megfelelési kritériumok |
| --- | --- |

b)

Megfelelési kritériumok

A pályázóknak az alábbi jelentkezési feltételeknek kell megfelelniük:

| — | valamely uniós tagállam olyan állampolgára, aki jogosult állampolgári jogainak teljeskörű gyakorlására, |
| --- | --- |

—

valamely uniós tagállam olyan állampolgára, aki jogosult állampolgári jogainak teljeskörű gyakorlására,

| — | magas szintű angol nyelvtudás, bizonyított dokumentumszerkesztési és előadói készséggel, és legalább egy másik hivatalos uniós nyelv magas szintű ismerete. |
| --- | --- |

—

magas szintű angol nyelvtudás, bizonyított dokumentumszerkesztési és előadói készséggel, és legalább egy másik hivatalos uniós nyelv magas szintű ismerete.

További hivatalos uniós nyelvek magas vagy jó szintű ismerete előnyt jelent.

5.   Díjazás

A sikeres pályázók a rájuk ruházott feladatoknak megfelelő díjazásban részesülnek.

6.   Kinevezés

A kiválasztási eljárás lefolytatására az 1024/2013/EU rendelettel és a Felülvizsgálati Testület működési szabályaival összhangban kerül sor. A Felülvizsgálati Testület tagját és póttagjait az EKB Kormányzótanácsa nevezi ki személyes minőségben, ezért ők a feladataikat nem ruházhatják át a testület más tagjára vagy harmadik félre.

7.   Tartaléklista

A kiválasztási bizottság a megfelelő pályázókat tartaléklistára helyezheti, amelyről a pályázók a jövőben hasonló pozícióba kinevezhetők lesznek. Ilyen esetben erről a pályázókat megfelelő módon tájékoztatják. A tartaléklista a Felülvizsgálati Testület tagjának vagy póttagjainak kinevezését követő öt éven belül marad érvényes, és üresedés esetén felhasználható póttag kinevezéséhez.

8.   Függetlenség, kötelezettségvállalási és érdekeltségi nyilatkozat

A Felülvizsgálati Testület tagja és két póttagja függetlenül, a közérdeknek megfelelően jár el. E célból nyilvános kötelezettségvállalási nyilatkozatot kell tenniük, továbbá nyilvános nyilatkozatot kell tenniük érdekeltségeikről, megjelölve azon közvetlen vagy közvetett érdekeltségeiket, illetve ezek hiányát, amelyek úgy tekinthetők, hogy függetlenségüket befolyásolhatják. Emellett arról is nyilatkozniuk kell, hogy eleget fognak tenni a bizalmas kezelésre vonatkozó szabályoknak, és alá kell írniuk az Európai Központi Bank vezető tisztségviselőinek szóló magatartási kódex (3) szerinti, Nyilatkozat az etikus magatartásról című dokumentumot.

9.   Adatvédelmi nyilatkozat

Az EKB a pályázókra vonatkozó valamennyi személyes információt az (EU) 2018/1725 európai parlamenti és tanácsi rendelet (4) alapján fogja kezelni. Ez különösen az ilyen adatok bizalmasságára és biztonságára vonatkozik. Az EKB SSM Irányítás és Műveletek Főigazgatóságának főigazgatója lesz az e felhívás alapján az EKB kiválasztási folyamatban való érintettségéhez kapcsolódó személyesadat-kezelés ellenőrzésével megbízott személy. Az adatkezelés célja a Felülvizsgálati Testület tagja vagy póttagjai kiválasztásának és kinevezésének megszervezése. Minden személyes adatot kizárólag ebből a célból kezelnek. A pályázók személyes adataik jelentkezésük keretében való megadásával hozzájárulnak a személyes adatok kezeléséhez. A pályázók bármikor visszavonhatják beleegyezésüket a Felülvizsgálati Testület titkárságának értesítésével (ABoRvacancy@ecb.europa.eu), amelynek beérkezését követően nem folytatódik a személyes információk kezelése és a pályázót kizárják a kiválasztási eljárásból, de minden azt megelőző adatkezelés jogszerű marad.

A pályázók személyes adatainak címzettjei a kiválasztási bizottság tagjai, az EKB Igazgatósága és az EKB Felügyeleti Testülete, valamint az EKB Kormányzótanácsának tagjai.

Az EKB a sikeres pályázók adatait a hivatali idejük megszűnését követő öt éven át őrizheti meg. A sikertelen pályázók esetében az adatok a kiválasztási eljárás lezárultát követő két éven át kerülnek megőrzésre. Jogvita esetén a fent említett megőrzési időszakok a valamennyi vonatkozó eljárás lezárultát követő két évvel meghosszabbodnak.

A pályázók jogosultak az adataikhoz történő hozzáférésre, valamint azonosító adataik naprakésszé tételére, illetve azok kijavítására. A jelentkezési feltételeknek, valamint a kiválasztási feltételeknek történő megfelelést alátámasztó adatok naprakésszé tételére, illetve kijavítására azonban az egyenlő hozzáférés és a megkülönböztetésmentesség alapelvének történő megfelelés, továbbá a valamennyi pályázó számára szilárd, átlátható és igazságos kiválasztási folyamat biztosítása érdekében a szándéknyilatkozat benyújtására irányadó határidő lejártát követően nincs lehetőség.

A pályázók az eljárás során jogosultak a rájuk vonatkozó értékelési adatokhoz történő hozzáférésre. A kiválasztási bizottság, az EKB Igazgatósága és az EKB Felügyeleti Testülete, valamint a Kormányzótanács megfontolásai és döntéshozatala bizalmasságának biztosítása érdekében, továbbá az egyéb pályázók jogainak és szabadságainak védelme érdekében a pályázók hozzáférési joga kizárólag a saját maguk által benyújtott dokumentációra és a rájuk vonatkozó értékelésre korlátozódik.

A pályázók kérhetik személyes adataik törlését. Az ilyen kérelem a kiválasztási eljárásból való kizárást vonja maga után.

A pályázók a 9. szakasz szerinti jogukkal azáltal élhetnek, hogy felveszik a kapcsolatot a Felülvizsgálati Testület titkárságával (ABoRvacancy@ecb.europa.eu). A pályázók jelentkezésükkel összefüggésben a személyes adataikra vonatkozó bármely kérdéssel közvetlenül megkereshetik az EKB adatvédelmi tisztviselőjét a dpo@ecb.europa.eu címen.

A pályázók bármikor fordulhatnak az európai adatvédelmi biztoshoz.

A jelen eljárás alapján történő kinevezését követően a Felülvizsgálati Testület póttagjainak és tagjának neve közzétételre kerül az EKB honlapján.

10.   Jelentkezési eljárás

Ahhoz, hogy a jelentkezés érvényesnek minősüljön, azt az alábbiakban leírt eljárásoknak és követelményeknek megfelelően kell benyújtani.

A jelentkezésnek tartalmaznia kell egy naprakész önéletrajzot (az európai önéletrajz mintája [amelynek használata ajánlott] letölthető innen: https://europa.eu/europass/en).

A jelentkezéseket legkésőbb 2021. augusztus 24-ig kell benyújtani.

A jelentkezéseket az ABoRvacancy@ecb.europa.eu címre lehet küldeni emailben.

A jelentkezések beküldhetők ajánlott levélben, illetve futárszolgálattal is a következő címre:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

A fenti benyújtási határidőnek megfelelés tekintetében a postabélyegzőt vagy a futárszolgálat által kiállított elismervény keltét kell figyelembe venni. Az EKB mindazonáltal nem veszi figyelembe a fenti határidő elteltét 10 vagy több naptári nappal követően beérkezett jelentkezéseket.

Valamennyi jelentkezéshez készül átvételi elismervény.

A kiválasztási folyamat megkönnyítése érdekében a szándéknyilatkozat benyújtására vonatkozó jelen felhívással kapcsolatban a pályázókkal folytatott kommunikáció angol nyelven történik.

A szándéknyilatkozat benyújtására vonatkozó jelen felhívásra jelentkező valamennyi pályázó értesítést kap a kiválasztási és kinevezési eljárás eredményéről.

A szándéknyilatkozat benyújtására vonatkozó jelen felhívással kapcsolatban felmerülő kérdéseket a következő címre lehet küldeni:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tel. + 49 69 13440 |
| E-mail: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tel. + 49 69 13440

E-mail: ABoRvacancy@ecb.europa.eu

---

(1)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).

(2)  Az Európai Központi Bank 2014/360/EU határozata (2014. április 14.) a felülvizsgálati testület, valamint annak működési szabályzata létrehozásáról (EKB/2014/16) (HL L 175., 2014.6.14., 47. o.).

(3)  Az Európai Központi Bank vezető tisztségviselőinek szóló magatartási kódex (HL C 89., 2019.3.8., 2. o.).

(4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---